Обе стране су се припремале за рат, упркос Стаљиновим настојањима да тај рат са Немачком избегне, она објављује рат Совјетском Савезу и прелази границу 22. јуна 1941. До краја новембра, немачка војска је заузела Украјину, започела Лељинградску опсаду, и претила да заузме и саму престоницу, Москву. Упркос чињеници да је Совјетски Савез децембра 1941. покренуо успешну контраофанзиву којом су Немце одбили од Москве, Немци су се реорганизовали и током наредне године су усмерили главнину својих снага на југоисток, у циљу избијања на Волгу и Кавказ. Совјетске победе у Стаљинградској и Курској бици су се показала одлучујућим и промениле су ток читавог рата. После ових пораза Немачка није била у стању да води офанзивни рат па је иницијатива прешла на страну Совјетског Савеза коју ће он задржати све до краја рата. До краја 1943, Црвена армија је разбила немачку опсаду Лењинграда, повратила велики део Украјине и Западне Русије и прешла у Белорусију. До краја 1944, фронт је померен са совјетских граница из 1939. у источну Европу. Са знатно надмоћнијим трупама, совјетске снаге су ушле у источну Немачку и заузеле Берлин маја 1945. Тиме је рат против Немачке окончан у корист Совјетског Савеза.